Regeringen indgik hovedsageligt sine finanslovsforlig med sit parlamentariske grundlag. Regeringen, Radikale Venstre, SF, Enhedslisten og Alternativet indgik i december 2019 forlig om finansloven for 2020. Finansloven indebar bl.a. indførelse af minimumsnormeringer i børnehaver, højere afgifter på cigaretter og bæreposer samt flere pædagoger og flere penge til folkeskolen.<ref name=dst>[https://www.dst.dk/da/Statistik/temaer/overblik-dansk-oekonomi/Konjunkturindikatorer/Okonomisk_politisk ''Økonomisk-politisk kalender''], [[Danmarks Statistik]], hentet 11. juli 2022</ref><ref>[https://www.altinget.dk/artikel/her-er-hovedpunkterne-i-aftalen-om-finansloven "Overblik: Her er hovedpunkterne i aftalen om finansloven"], ''[[Altinget.dk|Altinget]]'', 2. december 2019</ref> I december 2020 blev samme forligskreds enige om finansloven for 2021. Den var præget af coronaepidemien, men satte blandt andet også penge af til såkaldte generationsforureninger (dvs. større og langvarige forureningsproblemer<ref>[https://mst.dk/affald-jord/jordforurening/generationsforureningerne/ ''Generationsforureningerne''], [[Miljøstyrelsen]], hentet 11. juli 2022</ref>), flere penge til ungdomsuddannelserne og hurtigere indfasning af minimumsnormeringer.<ref name=dst/><ref>[https://www.altinget.dk/miljoe/artikel/202236-overblik-her-er-hovedpunkterne-i-finansloven "Overblik: Her er hovedpunkterne i finansloven"], [[Altinget.dk|''Altinget'']], 6. december 2020</ref> I december 2021 indgik samme forligskreds samt [[Kristendemokraterne]] forlig om finansloven for 2022. Udover en grøn delaftale og en såkaldt coronavinterpakke med en styrkelse af sundhedsvæsenet prioriterede finanslovsforliget blandt andet udbygning af havvindmølleparker, en styrkelse af læreruddannelsen og gratis tandpleje for 18-21-årige.<ref>[https://www.altinget.dk/artikel/251301-her-er-hovedpunkterne-i-finansloven "Klasseloft, drikkevand og fødegange: Her er hovedpunkterne i finansloven for 2022"], ''Altinget'', 6. december 2021</ref> I august 2022 fremlagde regeringen sit fjerde finanslovsforslag, der bar præg af den kraftigt stigende inflation i 2022 med bl.a. et forslag om at øremærke knap 2 mia. kr. i 2023 til særlig inflationshjælp.<ref>[https://www.altinget.dk/artikel/260926-faa-et-overblik-her-er-regeringens-forslag-til-finansloven-for-2023 Få et overblik: Her er regeringens forslag til finansloven for 2023. Altinget.dk 31. august 2022.]</ref> Som følge af det efterfølgende folketingsvalg blev der imidlertid ikke indgået noget finanslovsforlig, inden regeringen gik af.
Historie Foreninger Organisationer